**Rondelul dăruirii**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rondelul dăruirii

'N-adâncul inimii, Ţi-am pus

Iubirea Doamne, preacurată

La Golgota sus consumată

Prin jertfa-n slavă a lui Isus.

Sub crucea Jertfei am adus

Dorinţa vieţii mele,... - toată;

'N-adâncul inimii, Ţi-am pus

Iubirea Doamne, preacurată!

În doru-aşa, mult de nespus

Pentru salvarea ce mi-e dată

’N dreptatea sfântă acordată,

Prin sângele vărsat,... supus

'N-adâncul inimii, Ţi-am pus,

Iubirea Doamne, preacurată!

Flavius Laurian Duverna

23 noiembrie 2015